
I. NECESITATEA, OPORTUNITATEA INVESTITIEI SI POTENTIALUL ECONOMIC
Obiective generale
· Îmbunătățirea calității vieții locuitorilor din comuna Mihai Viteazu prin dezvoltarea infrastructurii publice destinate activităților recreative și sociale.
· Reducerea decalajelor între mediul urban și rural prin crearea unor spații moderne, sigure și accesibile pentru petrecerea timpului liber.
· Creșterea atractivității comunei pentru turiști și vizitatori prin dezvoltarea unei zone de agrement și recreere, contribuind astfel la dinamizarea economică locală.
· Promovarea incluziunii sociale prin asigurarea accesului gratuit și nediscriminatoriu la infrastructura creată.
· Contribuția la protecția mediului și la atingerea obiectivelor de dezvoltare durabilă prin utilizarea de tehnologii prietenoase cu mediul (corpuri de iluminat LED cu panouri fotovoltaice, pubele pentru colectare selectivă etc.).

Obiective specifice
· Amenajarea unui parc modern de joacă pentru copii, dotat cu echipamente sigure și conforme normelor europene, adaptate diverselor grupe de vârstă.
· Crearea de alei pietonale și spații verzi amenajate, care să permită atât circulația facilă, cât și petrecerea timpului liber într-un cadru plăcut și sănătos.
· Instalarea unui sistem de iluminat public eficient energetic, bazat pe surse alternative de energie (panouri fotovoltaice), contribuind la reducerea emisiilor de carbon.
· Amenajarea de mobilier urban (bănci, coșuri de gunoi, mese de socializare) pentru crearea unui spațiu comunitar accesibil tuturor categoriilor de vârstă.
· Promovarea incluziunii sociale prin acces liber la facilitățile proiectului pentru întreaga populație a comunei, inclusiv pentru grupurile vulnerabile.
· Stimularea turismului local și a activităților economice conexe, prin crearea unei zone de interes recreativ ce va atrage vizitatori din localitățile învecinate.
· Creșterea gradului de conștientizare privind protecția mediului, prin dotarea cu infrastructură pentru colectarea selectivă a deșeurilor și promovarea unui comportament responsabil.

Necesitatea investiției
Necesitatea realizării proiectului „Amenajare parc de joacă pentru copii în localitatea Mihai Viteazu” rezultă din lipsa actuală a unei infrastructuri adecvate pentru activități recreative și de petrecere a timpului liber, în special pentru copii și tineri. În prezent, comuna Mihai Viteazu nu dispune de un spațiu amenajat corespunzător care să răspundă nevoilor comunității în materie de agrement, socializare și mișcare în aer liber.
Implementarea proiectului răspunde direct obiectivelor Strategiei de Dezvoltare Locală a GAL Poarta Apusenilor, vizând îmbunătățirea calității vieții în mediul rural prin investiții în infrastructură publică la scară mică. Proiectul contribuie la crearea unor condiții moderne, sigure și accesibile pentru petrecerea timpului liber, reducând decalajele urban–rural și stimulând coeziunea socială.
Totodată, investiția are un rol important în crearea unui mediu atractiv pentru tineri și familii, sprijinind astfel stabilitatea populației și limitarea fenomenului de depopulare specific zonelor rurale.


Oportunitatea proiectului
Oportunitatea investiției derivă din mai mulți factori:
· Finanțare nerambursabilă disponibilă prin intervenția „Investiții la scară mică și servicii publice” în cadrul Strategiei GAL, ceea ce permite realizarea proiectului cu un efort financiar redus din partea bugetului local.
· Concordanța cu strategiile și politicile europene și naționale privind dezvoltarea durabilă, protecția mediului și coeziunea socială.
· Creșterea cererii comunității pentru spații publice moderne și sigure dedicate recreerii, sportului și socializării.
· Posibilitatea de implementare rapidă, dat fiind faptul că terenul este în proprietatea publică a UAT-ului și este deja disponibil pentru amenajare.
· Integrarea proiectului în contextul dezvoltării locale, fiind complementar cu alte investiții publice derulate sau planificate, contribuind la crearea unei rețele coerente de infrastructuri comunitare.
Prin acest proiect, administrația locală valorifică o oportunitate de finanțare care va aduce beneficii concrete și imediate pentru întreaga comunitate, fără a genera costuri de exploatare semnificative și fără a percepe taxe de acces.

Potențialul economic al investiției:
Potențialul economic al investiției se manifestă pe mai multe paliere:
1. Dezvoltarea turismului local – amenajarea parcului va crește atractivitatea localității pentru vizitatori și turiști din comunele învecinate, ceea ce va genera efecte indirecte pozitive asupra economiei locale (creșterea vânzărilor pentru restaurante, magazine și servicii locale).
2. Stimularea activităților economice conexe – investiția creează premise pentru dezvoltarea de mici afaceri locale (servicii de alimentație, comerț sezonier, activități recreative complementare).
3. Creșterea atractivității localității ca loc de reședință – prin îmbunătățirea infrastructurii de agrement și recreere, comuna devine mai atractivă pentru tineri și familii, sprijinind stabilitatea populației și menținerea activităților economice locale.
4. Beneficii socio-economice pe termen lung – prin crearea unui spațiu public funcțional și modern, investiția contribuie la îmbunătățirea calității vieții, la creșterea gradului de incluziune socială și la consolidarea identității comunitare.

Punctajul obtinut:
1. Numărul populației deservite
1 CS.1.1 - Numărul populației deservite;
Conform recensamantului din anul 2021 numarul de locuitori ai Comunei Mihai Viteazu este de 5575. Acest aspect se poate verifica pe site-ul: https://www.recensamantromania.ro/rezultate-rpl-2021/rezultate-definitive-caracteristici-demografice/
Pentru acest criteriu se obtin 45 puncte.
2. Proiectele realizate de forme asociative:
Proiectul nu se realizeaza intr-o forma asociativa, astfel pentru pentru acest criteriu se obtin 0 puncte.
3. Proiectul prevede elemente de protejare a mediului sau de digitalizare a serviciilor publice
Proietul nu prevede elemente de digitalizare a serviciilor publice si nici elemente de protejare a mediului, astfel pentru acest criteriu se obtin 0 puncte.
PUNCTAJ TOTAL 45 PUNCTE
II. DATE TEHNICE ALE INVESTIȚIEI
A. Alei pietonale și suprafețe amenajate
· Suprafață totală amenajată: 715 mp.
· Aleile principale sunt realizate din dale de beton de 6 cm, strat suport de nisip compactat de 5 cm, geotextil și balast compactat de 15 cm.
· Aleile sunt delimitate cu borduri prefabricate din beton.
B. Echipamente de joacă propuse
Zona de joacă este împărțită funcțional și prevede următoarele dotări:
· 1 complex de joacă tip turn de activități — compus din:
· 3 tobogane
· zone de cățărare
· pod de traversare aeriană
· 2 leagăne duble, dintre care unul dotat cu scaune cu protecție pentru copii mici
· 1 carusel rotativ
· 1 balansoar pe arc cu figurine 3D
C. Mobilier urban și dotări suplimentare
· 2 mese cu bănci, fiecare prevăzută cu câte 2 posturi de șah
· bănci, amplasate pe traseele de circulație și în zona de relaxare
· coșuri de gunoi 
· panouri informative și reguli de utilizare a echipamentelor
D. Amenajări de siguranță și spații verzi
· Suprafață antitraumă (dale de cauciuc, 30 mm grosime) în zona echipamentelor de joacă.
· Împrejmuire perimetrală pentru siguranță 
· Iluminat public cu stâlpi dotați cu panouri fotovoltaice.
· Spații verzi amenajate prin gazonare și plantarea de arbori ornamental
III. PRINCIPALII INDICATORI TEHNICO ECONOMICI
a. Valoarea totală: 
· 344.532,00  lei (fără TVA) / 416.695,00 lei (cu TVA), din care C+M
· 149.863,00 lei (fara TVA) / 181.334,00 lei (cu TVA)
b. Durata de realizare (luni): 24 luni
c. Nr. locuitori deserviți: 5575
